pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมอ. เตรียมความพร้อมผู้ผลิตเหล็กไทย  รองรับโครงการรถไฟความเร็วสูงไทย-จีน เฟสแรก คาดยอดใช้เหล็กสูงหลายแสนตัน
วันจันทร์ที่ 3 กรกฎาคม 2560
สมอ. เตรียมความพร้อมผู้ผลิตเหล็กไทย  รองรับโครงการรถไฟความเร็วสูงไทย-จีน เฟสแรก คาดยอดใช้เหล็กสูงหลายแสนตัน
สํานักงานมาตรฐานผลิตภัณฑ์อุตสาหกรรม (สมอ.) เร่งสร้างความรู้ความเข้าใจกลุ่มผู้ผลิตเหล็กในประเทศไทยเกี่ยวกับมาตรฐานผลิตภัณฑ์เหล็กที่ใช้เป็นวัสดุก่อสร้างในโครงการความร่วมมือด้านรถไฟระหว่างไทย - จีน (ช่วงกรุงเทพ – นครราชสีมา)
สํานักงานมาตรฐานผลิตภัณฑ์อุตสาหกรรม (สมอ.) เร่งสร้างความรู้ความเข้าใจกลุ่มผู้ผลิตเหล็กในประเทศไทยเกี่ยวกับมาตรฐานผลิตภัณฑ์เหล็กที่ใช้เป็นวัสดุก่อสร้างในโครงการความร่วมมือด้านรถไฟระหว่างไทย - จีน (ช่วงกรุงเทพ – นครราชสีมา) โดยเฉพาะเหล็กข้ออ้อยที่มีแนวโน้มต้องเป็นไปตามมาตรฐานต่างประเทศ เพื่อเตรียมความพร้อมผู้ผลิตเหล็กในการปรับปรุงกระบวนการผลิตให้สอดคล้องตามข้อกําหนดโครงการ ส่งเสริมการใช้วัสดุที่ผลิตได้ในประเทศตามนโยบายรัฐบาล คาดยอดใช้เหล็กในโครงการเฟสแรกสูงหลายแสนตัน
นายพิสิฐ รังสฤษฎ์วุฒิกุล เลขาธิการ สมอ. เปิดเผยว่า ตามที่ประเทศไทย โดยการรถไฟแห่งประเทศไทย กระทรวงคมนาคม ได้ดําเนินโครงการความร่วมมือด้านรถไฟระหว่างไทย - จีน (ช่วงกรุงเทพ – นครราชสีมา) ซึ่งในการดําเนินการโครงการดังกล่าว กระทรวงคมนาคมเห็นควรให้เลือกใช้วัสดุก่อสร้างหลักที่สามารถจัดหาได้ภายในประเทศให้มากที่สุด เนื่องจากเป็นโครงการที่ก่อสร้างในประเทศไทย โดยเบื้องต้นจากการวิเคราะห์ความเป็นไปได้ในการจัดหาวัสดุก่อสร้างหลักจากตลาดภายในประเทศ พบว่ามีเหล็กบางส่วน คือ เหล็กเส้นเสริมคอนกรีต : เหล็กข้ออ้อย ยังไม่ชัดเจนว่าต้องเป็นผลิตภัณฑ์ตามมาตรฐานใด แต่มีแนวโน้มต้องเป็นไปตามมาตรฐานต่างประเทศ รวมถึงโครงการของรัฐบาลอีกหลายโครงการ ซึ่งมีความต้องการใช้วัสดุก่อสร้างในกลุ่มเหล็กอีกหลายรายการที่เป็นผลิตภัณฑ์ที่มีพระราชกฤษฎีกากําหนดให้ต้องเป็นไปตามมาตรฐาน (มาตรฐานบังคับ) ดังนั้น เพื่อส่งเสริมให้โครงการความร่วมมือด้านรถไฟระหว่างไทย - จีน ใช้ผลิตภัณฑ์เหล็กที่ผลิตได้ในประเทศ และเพื่อให้การควบคุมการทําผลิตภัณฑ์ที่มีพระราชกฤษฎีกากําหนดให้ต้องเป็นไปตามมาตรฐาน ตามอํานาจหน้าที่ของ สมอ. ไม่เป็นอุปสรรคต่อการประกอบธุรกิจอันจะส่งผลเสียต่อระบบเศรษฐกิจของประเทศ และเป็นการส่งเสริมนโยบาย Ease of Doing Business ของรัฐบาล สมอ. จึงได้เชิญสมาคม/องค์กรภาคเอกชน ที่เกี่ยวข้องกับการผลิตเหล็กในประเทศไทย และหน่วยงานภาครัฐที่เกี่ยวข้อง ร่วมหารือและทําความเข้าใจเกี่ยวกับผลิตภัณฑ์เหล็กที่มีพระราชกฤษฎีกากําหนดให้ต้องเป็นไปตามมาตรฐาน และรายละเอียดเกี่ยวกับเหล็กที่ใช้เป็นวัสดุก่อสร้างสําหรับงานโยธาในโครงการดังกล่าว รวมทั้งการขออนุญาตทําตามมาตรา 20 และการขออนุญาตทําแตกต่างจากมาตรฐานตามมาตรา 20 ทวิ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511เมื่อวันที่ 20 มิถุนายน 2560 ที่ผ่านมา ณ ห้องประชุม 230 อาคาร สมอ. เพื่อเตรียมความพร้อมให้ผู้ผลิตเหล็กในประเทศไทยสามารถผลิตเหล็กให้ได้ตามข้อกําหนดของโครงการ รองรับการดําเนินการก่อสร้างโครงการความร่วมมือด้านรถไฟระหว่างไทย - จีน ซึ่งจะเริ่มดําเนินการก่อสร้างเฟสแรก ช่วงกรุงเทพ - นครราชสีมา ระยะทาง 252 กิโลเมตร คาดว่าต้องใช้ปริมาณเหล็กสูงถึงหลายแสนตัน นอกจากนี้ยังเป็นการสนับสนุนผู้ประกอบการอุตสาหกรรมเหล็กของไทยและส่งเสริมให้ใช้วัสดุที่ผลิตได้ภายในประเทศตามนโยบายรัฐบาล
รัฐบาลไทย-ข่าวทำเนียบรัฐบาล-ชวนเพื่อนเปิดบัญชี กับ ธอส. !!! รับดอกเบี้ยเพิ่มสูงสุด 1.75% ต่อปี กับเงินฝากออมทรัพย์ Members Get Members
วันจันทร์ที่ 6 มีนาคม 2560
ชวนเพื่อนเปิดบัญชี กับ ธอส. !!! รับดอกเบี้ยเพิ่มสูงสุด 1.75% ต่อปี กับเงินฝากออมทรัพย์ Members Get Members
ธอส.จัดทําผลิตภัณฑ์เงินฝากออมทรัพย์ Members Get Members แนะนําเพื่อนเปิดบัญชีตั้งแต่ 3 คนขึ้นไป จะได้รับดอกเบี้ยบวกเพิ่มอีก 0.15% ต่อปี รวมรับดอกเบี้ย 1.65% ต่อปี หรือแนะนําเพื่อนมาเปิดบัญชีตั้งแต่ 5 คนขึ้นไป ได้รับดอกเบี้ยบวกเพิ่มให้อีก 0.25% ต่อปี
ธนาคารอาคารสงเคราะห์ เดินหน้าขยายฐานลูกค้าเงินฝาก จัดทําผลิตภัณฑ์เงินฝากออมทรัพย์ Members Get Members แนะนําเพื่อนเปิดบัญชีตั้งแต่ 3 คนขึ้นไป จะได้รับดอกเบี้ยบวกเพิ่มอีก 0.15% ต่อปี รวมรับดอกเบี้ย 1.65% ต่อปี หรือแนะนําเพื่อนมาเปิดบัญชีตั้งแต่ 5 คนขึ้นไป ได้รับดอกเบี้ยบวกเพิ่มให้อีก 0.25% ต่อปี รวมรับดอกเบี้ยสูงสุดถึง 1.75% ต่อปี เพียงมีวงเงินฝากคงเหลือตั้งแต่ 50,001-5,000,000 บาท เปิดบัญชีได้แล้วตั้งแต่วันนี้ ถึงวันที่ 29 พฤศจิกายน 2560
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการขยายฐานลูกค้าเงินฝากของธนาคาร และส่งเสริมการออมภาคประชาชน จึงได้จัดทําผลิตภัณฑ์ เงินฝากออมทรัพย์ Members Get Members เพียงมีวงเงินฝากคงเหลือตั้งแต่ 50,001-5,000,000 บาท จะได้รับดอกเบี้ย 1.50% ต่อปี (กรณีเงินฝากคงเหลือไม่เกิน 50,000 บาท หรือ 5,000,000 บาทขึ้นไป จะได้รับดอกเบี้ย 0.50% ต่อปี) พิเศษ!! สําหรับลูกค้าที่แนะนําเพื่อนมาเปิดบัญชีเงินฝากออมทรัพย์ Members Get Members ตั้งแต่ 3 คนขึ้นไป จะได้รับดอกเบี้ยบวกเพิ่มอีก 0.15% ต่อปี รวมรับดอกเบี้ย 1.65% ต่อปี และหากแนะนําเพื่อนมาเปิดบัญชีตั้งแต่ 5 คนขึ้นไป จะได้รับดอกเบี้ยบวกเพิ่มให้อีก 0.25% ต่อปี รวมรับดอกเบี้ยสูงสุดถึง 1.75% ต่อปี เงื่อนไขเพียงเปิดบัญชีครั้งแรกขั้นต่ําเพียง 5,000 บาทขึ้นไป พร้อมแนะนําเพื่อนมาเปิดบัญชีได้ตั้งแต่วันที่ 24 กุมภาพันธ์ – 29 พฤศจิกายน 2560 โดยลูกค้าที่แนะนําเพื่อนมาเปิดบัญชีครบตามเงื่อนไขที่ธนาคารกําหนด จะได้รับอัตราดอกเบี้ยบวกเพิ่มให้ตั้งแต่วันที่เปิดบัญชีเงินฝากจนถึงวันที่ 29 ธันวาคม 2560 นอกจากนี้ยังได้รับฟรีบัตร ATM GHB Lifestyles card ที่มีให้เลือกถึง 4 แบบ 4 สไตล์ และยังได้รับการยกเว้นค่าธรรมเนียมการออกบัตร ค่าธรรมเนียมรายปีในปีแรก รวมถึงสิทธิพิเศษหรือส่วนลดต่างๆ มากมายจากบริษัทและร้านค้าพันธมิตรชั้นนํา ที่เข้าร่วมโครงการ GHB Home & Family Plus เพียงแสดงบัตร ATM ของ ธอส.
“การออมถือเป็นส่วนสําคัญที่ทําให้คนไทยมีบ้าน ธอส.จึงได้จัดทําผลิตภัณฑ์เงินฝากที่หลากหลายเพื่อเสริมสร้างวินัยการออมเพื่อนําไปสู่การเป็นเจ้าของบ้านในอนาคต สําหรับเงินฝากออมทรัพย์ Members Get Members ที่กําหนดให้ผู้แนะนําเพื่อนมาเปิดบัญชีจะได้รับดอกเบี้ยเพิ่ม เชื่อว่าจะช่วยให้ธนาคารสามารถขยายฐานลูกค้าเงินฝากได้มากขึ้น”นายฉัตรชัยกล่าว
ลูกค้าที่สนใจสามารถสอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรมการค้าภายใน ชี้แจงประเด็นราคาข้าวเหนียวแพง ร้องรัฐเร่งควบคุมราคา
วันพฤหัสบดีที่ 29 สิงหาคม 2562
กรมการค้าภายใน ชี้แจงประเด็นราคาข้าวเหนียวแพง ร้องรัฐเร่งควบคุมราคา
กรมการค้าภายใน ชี้แจงประเด็นราคาข้าวเหนียวแพง ร้องรัฐเร่งควบคุมราคา
จันทร์ที่ 19 สิงหาคม พ.ศ. 2562 นายวิชัย โภชนกิจ อธิบดีกรมการค้าภายใน ชี้แจงข้อเรียกร้องให้ภาครัฐควบคุมราคาข้าวเหนียวอย่างเร่งด่วน เนื่องจากกระทบโดยตรงกับปากท้องของชาวบ้านนั้น ว่า สถานการณ์ข้าวเหนียวโดยรวมตั้งแต่เดือน ธ.ค. 61 ถึง ส.ค. 62 ที่มีราคาสูงขึ้นอย่างต่อเนื่อง ทั้งราคาข้าวเปลือกเหนียว และราคาข้าวสารเหนียว สาเหตุเกิดจากหลายปัจจัย ทั้งจากปัญหาภัยแล้ง ที่ส่งผลกระทบให้ผลผลิตข้าวเหนียวทั้งนาปีและนาปรังที่ผ่านมามีปริมาณน้อยกว่าทุกปี ประกอบกับเป็นช่วงรอยต่อของฤดูกาล ข้าวเก่าเหลือน้อย ข้าวใหม่ก็ยังไม่ถึงเวลาเก็บเกี่ยว และภาครัฐได้ระบายข้าวในสต็อกหมด ส่งผลให้ช่วงนี้ข้าวเหนียวขาดแคลนอย่างมาก ด้านผู้ประกอบการโรงสีก็ต้องการรับซื้อข้าวเพื่อเก็บไว้ในสต๊อกและแปรรูปเพื่อจําหน่าย ซึ่งผลผลิตที่ขาดแคลนทําให้ผู้ประกอบการหลายรายต้องปิดการจําหน่าย แต่หากมีสินค้าก็ต้องจํากัดโควต้าให้ผู้รับซื้อ เพื่อปันส่วนของสินค้าให้เพียงพอต่อความต้องการและกระจายได้อย่างทั่วถึง
อย่างไรก็ตาม ในช่วงปลายเดือน ต.ค. – พ.ย. 62 ผลผลิตข้าวนาปีฤดูกาลใหม่ปี 2562/63 จะเริ่มออกสู่ตลาด ราคาข้าวเหนียวน่าจะปรับตัวลดลง ซึ่งคาดว่าสถานการณ์ทั้งในด้านราคาและปริมาณผลผลิตที่ขาดแคลนจะค่อยๆ คลี่คลายลง ดังนั้น กรมการค้าภายใน จะได้ติดตามสถานการณ์อย่างใกล้ชิด เพื่อไม่ให้เกิดการเก็งกําไร และค้ากําไรเกินควร รวมทั้งจะกํากับดูแลไม่ให้เกิดการกักตุนสินค้า และตั้งราคาสูงโดยไม่สอดคล้องกับต้นทุน โดยขอความร่วมมือผู้ประกอบการโรงสีให้จําหน่ายสินค้าในราคาสอดคล้องกับต้นทุน รวมถึงหากจําเป็นจะดําเนินการตรวจสอบสต็อกสินค้า โดยหากพบการกระทําความผิด เช่น มีการกักตุนสินค้า หรือตั้งราคาสูงเกินสมควร สามารถแจ้งได้ที่สายด่วน 1569 กรมการค้าภายใน กระทรวงพาณิชย์ เพื่อดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ทส. เปิดแอพใหม่สู่ 4.0 ให้ประชาชนแจ้งเหตุได้ 24 ชั่วโมงโครงการ Smart National Park 4.0
วันศุกร์ที่ 28 เมษายน 2560
ทส. เปิดแอพใหม่สู่ 4.0 ให้ประชาชนแจ้งเหตุได้ 24 ชั่วโมงโครงการ Smart National Park 4.0
กระทรวงทรัพยากรธรรมชาติและสิ่งแวดล้อม เปิดแอพใหม่สู่ 4.0 ให้ประชาชนแจ้งเหตุได้ 24 ชั่วโมงโครงการ Smart National Park 4.0
ทส. เปิดแอพใหม่สู่ 4.0 ให้ประชาชนแจ้งเหตุได้ 24 ชั่วโมง โครงการ Smart National Park 4.0 ​​พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า กระทรวงทรัพยากรธรรมชาติและสิ่งแวดล้อม ได้จัดตั้งกลไกการเฝ้าระวังภัยคุกคามพื้นที่อุทยานแห่งชาติ พร้อมทั้งได้พัฒนาแอพพลิเคชั่นใหม่ สู่ประเทศไทย 4.0 หรือเรียกว่าระบบ Smart National Park 4.0 เพื่อเป็นเครื่องมือช่วยในการเฝ้าระวังและติดตามตรวจสอบการเปลี่ยนแปลงของสภาพพื้นที่ป่าและพื้นที่อุทยานฯ ได้อย่างเป็นระบบตลอดเวลา ​​ทั้งนี้ Smart National Park 4.0 เป็นการจัดทํา Application "Smart Platform” เพื่อเป็นเครื่องมือในการช่วยปฏิบัติงาน สนับสนุนการปฏิบัติงานของเจ้าหน้าที่กรมอุทยานแห่งชาติ สัตว์ป่า และพันธุ์พืช เพิ่มการปฏิบัติการได้อย่างมีประสิทธิภาพ สามารถวิเคราะห์แก้ไขปัญหา และวางแผนพัฒนาอุทยานแห่งชาติ ให้มีการบริหารจัดการทรัพยากรธรรมชาติได้อย่างเหมาะสม และมีความถูกต้องให้ได้มากที่สุด อีกทั้งเป็นการยกระดับภาพลักษณ์ของกรมอุทยานแห่งชาติ สัตว์ป่า และพันธุ์พืช ให้ไปสู่มาตรฐานสากล สามารถเฝ้าระวังภัยคุกคามในพื้นที่อุทยานแห่งชาติด้วยเทคโนโลยีที่ทันสมัย สามารถตรวจสอบข้อมูลได้แบบ Real Time เพียงสัมผัสปลายนิ้ว ​​นอกจากนี้ยังสามารถให้ประโยชน์กับประชาชน และนักท่องเที่ยว โดยอํานวยความสะดวกแก่ประชาชน และนักท่องเที่ยว ให้เข้าถึงข้อมูลการท่องเที่ยว ด้วย "Smart Platform” ในการสืบค้นข้อมูล ค้นหาสถานที่ท่องเที่ยว จองที่พัก ร้านอาหาร และศึกษาหาเส้นทางไปยังสถานที่ต่างๆ ได้ทั้งในเวลา และนอกเวลาราชการ เป็นการสร้างอาชีพ รายได้ เพื่อสร้างระบบเศรษฐกิจหมุนเวียนของชาติดีขึ้น ​​อีกทั้งยังสร้างการเรียนรู้ การปลูกจิตสํานึก การมีส่วนร่วมของเยาวชนและประชาชน ในการอนุรักษ์ทรัพยากรธรรมชาติ ในการสร้างเครือข่ายหรือตาสับปะรด เฝ้าระวังภัยคุกคาม การแจ้งการบุกรุกทําลายทรัพยากรธรรมชาติ หรือขอความช่วยเหลือ(SOS) ได้อย่างทันท่วงที เพียงแค่มี Application "Smart Platform”
​​โครงการ National Park 4.0 สอดคล้องและสนับสนุนโยบายของรัฐบาล ที่จะขับเคลื่อนประเทศไทยไปสู่เป้าหมาย มั่นคง มั่งคั่ง ยั่งยืน เป็นประเทศพัฒนาแล้ว บนฐานของนวัตกรรมใน 20 ปีข้างหน้า (2560-2579) ตามยุทธศาสตร์ชาติ 20 ปี ซึ่งจะยกระดับอุทยานแห่งชาติ เป็น Smart National Park 4.0 อุทยานแห่งชาติแห่งนวัตกรรม "ปัญหาจากคน เราจะป้องกันการบุกรุกป่าและตรวจจับผู้กระทําความผิดอย่างได้ผล ด้วยความร่วมมือของทุกคน ขณะนี้หลายหน่วยงานได้ร่วมมือสนธิกําลังปฏิบัติการปกป้องผืนป่าอย่างต่อเนื่อง หากได้รับความร่วมมือจากประชาชน เข้าร่วมเป็น"เครือข่ายแจ้งเหตุ" ก็จะทําให้"ภารกิจปกป้องผืนป่า" มีความสําเร็จมากยิ่งขึ้น ซึ่งแอพพลิเคชั่นใหม่ของ ทส. จะช่วยเพิ่มความสะดวกให้กับประชาชนในการแจ้งเหตุได้ง่ายมากขึ้น" ทั้งนี้เพื่อรักษาทรัพยากรธรรมชาติไว้ให้เป็นสมบัติและเป็นภูมิคุ้มกัน สร้างความผาสุกให้ลูกหลานไทยอย่างยั่งยืน” ท่าน รมว.ทส. กล่าว
รัฐบาลไทย-ข่าวทำเนียบรัฐบาล-คณะกรรมการชายแดน ไทย - มาเลเซีย  ถกขยายความร่วมมือชายแดน  เน้นกระชับทำงานร่วมกันมากขึ้นทุกระดับ บนความโปร่งใส เชื่อมั่นและไว้วางใจกัน
วันศุกร์ที่ 16 มีนาคม 2561
คณะกรรมการชายแดน ไทย - มาเลเซีย  ถกขยายความร่วมมือชายแดน  เน้นกระชับทํางานร่วมกันมากขึ้นทุกระดับ บนความโปร่งใส เชื่อมั่นและไว้วางใจกัน
คณะกรรมการชายแดน ไทย - มาเลเซีย  ถกขยายความร่วมมือชายแดน  เน้นกระชับทํางานร่วมกันมากขึ้นทุกระดับ บนความโปร่งใส เชื่อมั่นและไว้วางใจกัน
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 15 มี.ค.61 , 0900 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยือนของ ดาโต๊ะ สรี ฮิชัมมูดิน บิน ตุน ฮุสเซน รมว.กห.มาเลเซีย ในโอกาสเข้าร่วมประชุมคณะกรรมการชายแดนทั่วไป หรือ GBC ไทย – มาเลเซีย ครั้งที่ 54 ณ รร.เพนนินซูลา กทม.
โดยทั้งสองฝ่าย ได้หารือร่วมกันในการขยายความร่วมมือชายแดนให้เป็นรูปธรรมมากขึ้น ทั้งการแก้ปัญหาจังหวัดชายแดนภาคใต้ การแก้ปัญหาบุคคลสองสัญชาติ การบริหารจัดการชายแดนร่วมกัน การพัฒนาพื้นที่และเส้นทางเชื่อมต่อด่านสะเดา - บูกิตกายูฮิมตัม ความร่วมมือกันแก้ปัญหาภัยคุกคามรูปแบบใหม่ จาก การก่อการร้าย อาชญกรรมข้ามชาติ การค้ามนุษย์ ยาเสพติด และภัยคุกคามจากไซเบอร์ รวมทั้งความร่วมมือกันติดตามสถานการณ์การเมืองระหว่างประเทศที่มีความอ่อนไหวและอาจมีผลต่อทั้งสองประเทศและภูมิภาค โดยขอให้มีการแลกเปลี่ยนข้อมูลระดับสูงร่วมกันและเน้นกระชับการทํางานร่วมกันมากขึ้นในทุกระดับ บนความโปร่งใส เชื่อมั่นและไว้วางใจกัน
รัฐบาลไทย-ข่าวทำเนียบรัฐบาล-“ยุติธรรม” มุ่งพัฒนาศักยภาพศูนย์ยุติธรรมชุมชุน เพื่อนำความยุติธรรมสู่ประชาชนในระดับพื้นที่
วันพฤหัสบดีที่ 21 กันยายน 2560
“ยุติธรรม” มุ่งพัฒนาศักยภาพศูนย์ยุติธรรมชุมชุน เพื่อนําความยุติธรรมสู่ประชาชนในระดับพื้นที่
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้มอบแนวทางการขับเคลื่อนงานคณะกรรมการพัฒนาการบริหารงานยุติธรรมระดับจังหวัด (กพยจ.) และการดําเนินงานของศูนย์ยุติธรรมชุมชน ภายใต้โครงการอบรมเพื่อพัฒนาศักยภาพศูนย์ยุติธรรมชุมชน
​​     เมื่อวันพฤหัสบดีที่ ๒๑ กันยายน ๒๕๖๐ เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ได้มอบแนวทางการขับเคลื่อนงานคณะกรรมการพัฒนาการบริหารงานยุติธรรมระดับจังหวัด (กพยจ.)
และการดําเนินงานของศูนย์ยุติธรรมชุมชน
ภายใต้โครงการอบรมเพื่อพัฒนาศักยภาพศูนย์ยุติธรรมชุมชน
โดยมีผู้แทนจากสํานักงานยุติธรรมจังหวัดทุกแห่ง พร้อมด้วยคณะกรรมการศูนย์ยุติธรรมชุมชน
และผู้ที่เกี่ยวข้อง เข้าร่วมฯ ณ โรงแรมริชมอนด์ สไตลิช คอนเวนชั่น จังหวัดนนทบุรี
ปลัดกระทรวงยุติธรรม กล่าวตอนหนึ่งว่า การจัดตั้งคณะกรรมการพัฒนาการบริหารงานยุติธรรมระดับจังหวัด (กพยจ.)
เพื่อเป็นกลไกในการผลักดันงานด้านการอํานวยความยุติธรรมให้แก่ประชาชน
เนื่องจากในพื้นที่แต่ละจังหวัดมีสภาพปัญหาที่แตกต่างกัน ซึ่งการประชุมของ กพยจ. จะเป็นเวทีกลาง
ที่สามารถประเมินสถานการณ์และสะท้อนปัญหาด้านอาชญากรรมในแต่ละพื้นที่ได้อย่างแท้จริง
และนําไปสู่การหารือและระดมความคิดเห็นเพื่อแก้ไขปัญหาในเรื่องต่าง ๆ ได้อย่างตรงประเด็น
และเป็นไปตามความต้องการของประชาชน
ทั้งนี้ พบว่า ศูนย์ยุติธรรมชุมชนในแต่ละพื้นที่มีศักยภาพที่แตกต่างกัน
โดยให้ศูนย์ยุติธรรมชุมชนที่มีศักยภาพสูง มีความเข้มแข็ง เป็นผู้ให้คําแนะนําแก่ศูนย์ยุติธรรมชุมชน
ที่มีศักยภาพรองลงมา เพื่อให้ศูนย์ยุติธรรมชุมชนทุกแห่งเป็นศูนย์ยุติธรรมชุมชนที่มีศักยภาพ
และมีความเข้มแข็งเช่นเดียวกัน รวมทั้งสามารถเชื่อมโยงและขยายผลสู่ “ยุติธรรมชุมชน community”
นอกจากนี้ ได้เน้นย้ําให้สํานักงานยุติธรรมจังหวัดทุกแห่ง ดําเนินการแต่งตั้งคณะกรรมการ กพยจ. ให้ครบถ้วน
เพื่อให้การทํางานด้านการอํานวยความยุติธรรมให้แก่ประชาชนในระดับพื้นที่บรรลุผลสําเร็จต่อไป
รัฐบาลไทย-ข่าวทำเนียบรัฐบาล-สาธิตชื่นชม อสม. รพ.สต.เฝ้าระวังโควิด 19 จ.กระบี่
วันจันทร์ที่ 22 มิถุนายน 2563
สาธิตชื่นชม อสม. รพ.สต.เฝ้าระวังโควิด 19 จ.กระบี่
สาธิตชื่นชม อสม. รพ.สต.เฝ้าระวังโควิด 19 จ.กระบี่
รัฐมนตรีช่วยว่าการกระทรวงสาธารณสุข ลงพื้นที่ให้กําลังใจอาสาสมัครสาธารณสุข (อสม.​) และเจ้าหน้าที่โรงพยาบาลส่งเสริมสุขภาพตําบล จ. กระบี่ กําลังหลักในการเฝ้าระวัง​ป้องกันโรค​โควิด 19​ เคาะประตูบ้านคัดกรอง​ 155842 ครัวเรือน​ ไม่พบผู้ติดเชื้อ​ต่อเนื่อง​ 54 ​วัน
วันนี้​ ( 22​ มิถุนายน​ 2563 )​ ที่​ จังหวัดกระบี่​ ดร.สาธิต​ ปิตุุเตชะ​ รัฐมนตรี​ช่วยว่าการ​กระทรวงสาธารณสุข พร้อมด้วย นายเรวัต อารีรอบ ผู้ช่วยเลขานุการรัฐมนตรีว่าการกระทรวงสาธารณสุข และนายแพทย์พิพักษ์พล บุณยมาลิก ผู้ตรวจราชการกระทรวงสาธารณสุข เขตสุขภาพที่ 11 ลงพื้นที่เยี่ยมให้กําลังใจ อาสาสมัครสาธารณสุขประจําหมู่บ้าน และเจ้าหน้าที่โรงพยาบาลส่งเสริมสุขภาพตําบล ในช่วงสถานการณ์​โรคโควิด 19
ดร.สาธิต ​กล่าวว่า​ จังหวัดกระบี่เป็นแหล่งท่องเที่ยว​ที่ช่วยสร้างรายได้เข้าประเทศกว่าปีละ​ 120,000 ล้านบาท จากนักท่องเที่ยวเข้ามาเป็นจํานวนมาก ในช่วงสถานการณ์โควิด​ 19 อสม.​และเจ้าหน้าที่ รพ.สต.​ เป็นกําลังสําคัญในการคัดกรองกลุ่มเสี่ยง​และให้คําแนะนําวิธีปฏิบัติตนเพื่อป้องกันตัวเองและครอบครัว โดยเคาะประตูบ้านไปแล้วกว่า 155,842 ครัวเรือน​ ประชากรที่ได้รับคัดกรอง​ จํานวน 389,036 คนมีกลุ่มเสี่ยงที่ต้องเฝ้าระวังที่บ้าน​ 14​ วัน จํานวน ​6,435 คน​ ส่งผลให้ขณะนี้ไม่มีรายงานผู้ติดเชื้อ​ต่อเนื่องเป็นเวลา ​54 ​แล้ว และไม่พบการติดเชื้อในผู้ปฏิบัติงาน ความสําเร็จของการดําเนินงานครั้งนี้มาจากการทํางานร่วมกันของทุกภาคส่วนใน จ.กระบี่ รวมทั้ง อสม. ทําให้สามารถผ่านวิกฤตไปได้ ดังนั้นเพื่อเป็นขวัญและกําลังใจ กระทรวงสาธารณสุขได้เสนอรัฐบาลในการสนับสนุนค่าป่วยการเพิ่มให้กับ อสม. ในช่วงโควิด 19
“ความร่วมมือร่วมใจของทุกภาค​ส่วน การทํางานเชิงรุกของ อสม.ร่วมคัดกรองกลุ่มเสี่ยงเคาะประตูบ้านให้ความรู้ ส่งต่อรักษา จนได้รับคําชื่นชมจากองค์การอนามัยโลก และทําให้ จ.กระบี่ ไม่พบผู้ติดเชื้อต่อเนื่อง ” ดร.สาธิต ​กล่าว
ทั้งนี้ จังหวัดกระบี่มีผู้ติดเชื้อ​ 20 ​ราย​ พบที่อําเภอเมืองกระบี่​ 8 ​ราย​ อําเภอ​เกาะลันตา​ 9 ร​าย ​อําเภอ​ลําปลายพระยา​ 2 ราย​ อําเภอ​อ่าวลึก​ 1 ราย​ขณะนี้รักษาหายกลับบ้านได้แล้ว​
*************************************** 22 มิถุนายน 2563
รัฐบาลไทย-ข่าวทำเนียบรัฐบาล-การใช้จ่ายผ่าน “ชิมช้อปใช้” g-Wallet ช่อง 2 พุ่งต่อเนื่องทะลุ 1 หมื่นล้านบาท ผู้ใช้และร้านค้าลุ้นรับของสมนาคุณทุกสัปดาห์พร้อมของสมนาคุณชิ้นใหญ่รับปีใหม่
วันพุธที่ 11 ธันวาคม 2562
การใช้จ่ายผ่าน “ชิมช้อปใช้” g-Wallet ช่อง 2 พุ่งต่อเนื่องทะลุ 1 หมื่นล้านบาท ผู้ใช้และร้านค้าลุ้นรับของสมนาคุณทุกสัปดาห์พร้อมของสมนาคุณชิ้นใหญ่รับปีใหม่
มาตรการ “ชิมช้อปใช้” มียอดการใช้จ่ายเพิ่มขึ้นอย่างต่อเนื่อง โดยภาพรวมการใช้จ่ายของประชาชน ตั้งแต่วันที่ 27 กันยายน 2562 ถึงวันที่ 10 ธันวาคม 2562 มีผู้ใช้สิทธิ์รวมเป็นจํานวน 11,787,584 ราย มียอดการใช้จ่ายทั้งสิ้น 21,546 ล้านบาท
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการ “ชิมช้อปใช้” มียอดการใช้จ่ายเพิ่มขึ้นอย่างต่อเนื่อง โดยภาพรวมการใช้จ่ายของประชาชน ตั้งแต่วันที่ 27 กันยายน 2562 ถึงวันที่ 10 ธันวาคม 2562 มีผู้ใช้สิทธิ์รวมเป็นจํานวน 11,787,584 ราย มียอดการใช้จ่ายทั้งสิ้น 21,546 ล้านบาท โดยเฉพาะการใช้จ่ายผ่าน g-Wallet ช่อง 2 มีผู้เติมเงินผ่าน g-Wallet ช่อง 2 จํานวน 406,253 ราย และมีผู้ใช้สิทธิ์ผ่าน g-Wallet ช่อง 2 แล้วจํานวน 324,431 ราย ยอดการใช้จ่ายรวม 9,916 ล้านบาท เฉลี่ยการใช้จ่ายผ่าน g-Wallet ช่อง 2 อยู่ที่ 30,564 บาทต่อราย ทั้งนี้ ยอดใช้จ่ายเฉลี่ยผ่าน g-Wallet ช่อง 2 ตลอด 1 สัปดาห์ที่ผ่านมาอยู่ที่ ประมาณ 400 ล้านบาทต่อวัน ซึ่งเพิ่มขึ้นกว่า 2 เท่า จากยอดใช้จ่ายดังกล่าวในช่วงเดือนพฤศจิกายนที่ผ่านมา และมีแนวโน้มที่เพิ่มขึ้นอย่างต่อเนื่อง
โฆษกกระทรวงการคลังได้กล่าวว่า จากการที่มาตรการ “ชิมช้อปใช้” ทั้ง 3 เฟส ประสบความสําเร็จอย่างสูง ธนาคาร กรุงไทย จํากัด (มหาชน) ได้จัดให้มีโครงการสนับสนุนมาตรการ “ชิมช้อปใช้” เพิ่มเติม เพื่อเป็นของขวัญปีใหม่ให้แก่ประชาชนที่มีการใช้จ่ายผ่าน g-Wallet ช่อง 2 ซึ่งจะมีการแจกของสมนาคุณพิเศษให้กับผู้เข้าร่วมมาตรการชิมช้อปใช้ทั้งฝั่งประชาชนและร้านค้า มูลค่ารวมกว่า 12 ล้านบาท โดยประชาชนที่ใช้จ่ายผ่าน g-Wallet ช่อง 2 สําหรับยอดสะสมทุก ๆ 1,000 บาท จะได้รับ 1 สิทธิ์ ในการลุ้นรับของสมนาคุณกว่า 500 รายการ สําหรับยอดสะสมผ่าน g-Wallet ช่อง 2 ตลอดมาตรการ ประชาชนที่เข้าร่วมมาตรการจะมีสิทธิ์ลุ้นรับของสมนาคุณชิ้นใหญ่เพิ่มเติม ได้แก่ รถยนต์ และรถกระบะ นอกจากนี้ สําหรับผู้ประกอบการร้านค้าที่เข้าร่วมมาตรการ ทุก ๆ 1 ใบเสร็จรับเงินอิเล็กทรอนิกส์ที่มีมูลค่าการชําระเงิน 100 บาทขึ้นไป จะได้รับ 1 สิทธิ์ ในการลุ้นรับทองคํากว่า 100 รายการ โดยสามารถลุ้นรับของสมนาคุณรวม 6 ครั้ง ในวันศุกร์ที่ 20 ธันวาคม 2562 วันศุกร์ที่ 3 10 17 และ 24 มกราคม 2563 และวันศุกร์ที่ 14 กุมภาพันธ์ 2563
โฆษกกระทรวงการคลังได้กล่าวย้ําว่า ประชาชนผู้ได้รับสิทธิ์ทั้ง 3 เฟส สามารถใช้สิทธิ์ภายใต้มาตรการได้อย่างต่อเนื่อง โดยจะสิ้นสุดในวันที่ 31 มกราคม 2563 จึงขอเชิญชวนให้ประชาชนออกมาใช้จ่ายผ่าน g-Wallet ช่อง 2 ซึ่งนอกจากจะมีส่วนช่วยในการส่งเสริมการใช้จ่ายในช่วงเทศกาลที่จะถึงนี้และมีสิทธิได้รับเงินคืนสูงสุดถึงร้อยละ 20 แล้ว ยังมีสิทธิ์ลุ้นรับของสมนาคุณอีกด้วย
ข้อมูลมาตรการ : สํานักงานเศรษฐกิจการคลัง โทร 02 2739020 ต่อ 3523 3508
การรับสมัครร้านค้า : กรมบัญชีกลาง โทร 02 2706400 ต่อ 7
App “เป๋าตัง” : ธนาคารกรุงไทย โทร 02 1111144
ข้อมูลเที่ยวชิมช้อปใช้ : การท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-การร่วมประชุมหารือความร่วมมือไทยญี่ปุ่นกับ JTECS
วันจันทร์ที่ 27 มกราคม 2563
การร่วมประชุมหารือความร่วมมือไทยญี่ปุ่นกับ JTECS
การร่วมประชุมหารือความร่วมมือไทยญี่ปุ่นกับ JTECS
กรุงโตเกียว ประเทศญี่ปุ่น เมื่อวันที่ 21 มกราคม 2563 นายจุลพงษ์ ทวีศรี รองปลัดกระทรวงอุตสาหกรรม พร้อมด้วยนายบวร สัตยาวุฒิพงษ์ อัครราชทูตที่ปรึกษา(ฝ่ายอุตสาหกรรม) นางวันเพ็ญ รัตนกังวาล ผู้อํานวยการกองพัฒนาอุตสาหกรรมสร้างสรรค์ และเจ้าหน้าที่ร่วมประชุมหารือความร่วมมือไทยญี่ปุ่นกับ JTECS โดย Mr. Yasushi Kashi Mr.Eunji Kim Mr.Yuji Shimo-osawa และร่วมประชุมหารือ กับ JW (Japan Industrial Waste Information Center) โดย Mr.Soichiro Seki เพื่อประสานความร่วมมือเรื่อง circular economy
และได้เรียนเชิญนายกิตติวัฒน์ ปัจฉิมนันท์ เอกอัครราชทูต(ฝ่ายการพาณิชย์) เยี่ยมชมและให้การสนับสนุน การBusiness Matching ผู้ประกอบการที่ร่วมงานแสดงสินค้า Lifestyles Week Tokyo 2020 ,Makuhari Messe Chiba
รัฐบาลไทย-ข่าวทำเนียบรัฐบาล-ปลัดกอบชัยฯ เข้าสักการะองค์พระนารายณ์และพระภูมิ สิ่งศักดิ์สิทธิ์ประจำกระทรวงอุตสาหกรรม
วันอังคารที่ 1 ตุลาคม 2562
ปลัดกอบชัยฯ เข้าสักการะองค์พระนารายณ์และพระภูมิ สิ่งศักดิ์สิทธิ์ประจํากระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เข้าสักการะองค์พระนารายณ์และพระภูมิ สิ่งศักดิ์สิทธิ์ประจํากระทรวงอุตสาหกรรมในโอกาสเข้ารับตําแหน่งปลัดกระทรวงอุตสาหกรรม
วันนี้ (1 ต.ค. 62) เวลา 07.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เข้าสักการะองค์พระนารายณ์และพระภูมิ สิ่งศักดิ์สิทธิ์ประจํากระทรวงอุตสาหกรรมในโอกาสเข้ารับตําแหน่งปลัดกระทรวงอุตสาหกรรม โดยมีคณะผู้บริหารและข้าราชการกระทรวงอุตสาหกรรม ร่วมด้วย ณ บริเวณด้านหน้าอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สมาคมธุรกิจรับสร้างบ้านชี้ธุรกิจเข้าสู่จุดเปลี่ยนครั้งใหญ่ ดึงกูรูร่วมถอดรหัส-สร้างคุณค่าธุรกิจในงานสัมมนาวิชาการประจำปี 2017
วันอังคารที่ 25 กรกฎาคม 2560
สมาคมธุรกิจรับสร้างบ้านชี้ธุรกิจเข้าสู่จุดเปลี่ยนครั้งใหญ่ ดึงกูรูร่วมถอดรหัส-สร้างคุณค่าธุรกิจในงานสัมมนาวิชาการประจําปี 2017
สมาคมธุรกิจรับสร้างบ้านประกาศจัดสัมมนาวิชาการประจําปี 2017 ภายใต้หัวข้อ “Home Builder 4.0ถอดรหัสนวัตกรรม นําคุณค่าสู่ธุรกิจ” ชี้ธุรกิจเข้าสู่จุดเปลี่ยน !!แนะผู้ประกอบการในธุรกิจรับสร้างบ้าน
ต้องเตรียมความพร้อมรองรับปรับสมดุลธุรกิจ-เพิ่มคุณค่าสู่ความยั่งยืน
นายพิชิต อรุณพัลลภ นายกสมาคมธุรกิจรับสร้างบ้าน (HBA:Home Builder Association)เปิดเผยถึงการจัดสัมมนาวิชาการประจําปี 2017ว่าเป็นหนึ่งในกิจกรรมหลักของสมาคมฯ ที่ได้จัดขึ้นเป็นประจําทุกปี ตามเจตนารมณ์ในการจัดตั้งสมาคมธุรกิจรับสร้างบ้านเป็นองค์กรหลักของธุรกิจในสภาวการณ์ที่กําลังซื้อของผู้บริโภคยังไม่ฟื้นตัวเต็มที่ ประกอบกับประเด็นท้าทายด้านแรงงานยังเป็นปัจจัยที่กดดันภาพรวมธุรกิจในทุก ๆ ภาคส่วน อีกทั้งธุรกิจยังเผชิญกับการเปลี่ยนแปลงที่รวดเร็วจากกระแสเทคโนโลยี สิ่งต่าง ๆ เหล่านี้ล้วนส่งผลกระทบต่อธุรกิจการจัดสัมมนาภายใต้หัวข้อ“Home Builder 4.0 ถอดรหัสนวัตกรรม นําคุณค่าสู่ธุรกิจ”จากวิทยากรสองท่าน คือ รศ.ดร ต่อตระกูล ยมนาค ประธานกรรมการ บริษัท วิศวกรที่ปรึกษาต่อตระกูล ยมนาค และคณะ จํากัด และ ดร.สุวรรณ จันทิวาสารกิจ อาจารย์ประจาหลักสูตร CIO วิทยาลัยนวัตกรรม มหาวิทยาลัยธรรมศาสตร์ และโดยวิทยาการทั้งสองท่านล้วนมีประสบการณ์ทั้งในแวดวงการออกแบบ การก่อสร้าง และด้านนวัตกรรมมาร่วมคิด-ร่วมแชร์ข้อมูลต่าง ๆ ซึ่งสมาคมฯ เชื่อมั่นว่าจะเป็นประโยชน์อย่างยิ่งกับสมาชิกของสมาคมฯ พันธมิตรทางธุรกิจและประชาชนทั่วไป
“ที่สําคัญปีนี้สมาคมฯ เราได้รับเกียรติจากท่านสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เป็นองค์ปาฐกในหัวข้อ“การยกระดับและเชื่อมโยงห่วงโซ่ธุรกิจบริการก่อสร้าง สู่การขับเคลื่อนเศรษฐกิจฐานราก ภายใต้นโยบายไทยแลนด์ 4.0”จะยิ่งช่วยทําให้สมาชิกของสมาคมฯ ได้เห็นภาพที่ชัดเจนถึงนโยบายขับเคลื่อนเศรษฐกิจผ่านธุรกิจ ซึ่งจะเป็นประโยชน์ต่อผู้ประกอบการในธุรกิจรับสร้างบ้านที่ส่วนใหญ่ก็เป็นธุรกิจ SMEs ให้ปรับตัวได้ทันนําพาธุรกิจสู่ความยั่งยืน” นายพิชิตกล่าว
พร้อมกันนี้นายพิชิตยังกล่าวว่า ภายใต้บริบทต่าง ๆ ที่เกิดขึ้นล้วนเป็นตัวเร่งให้ธุรกิจเข้าสู่จุดเปลี่ยน! ในหลาย ๆ ประเด็นดังนี้ คือ 1.การปรับตัวต้องรวดเร็ว 2. ในยุคที่แรงงานขาดแคลน หรือมีปัญหาด้านภาระต้นทุน ที่ปรับเพิ่มขึ้น การก่อสร้างที่ใช้คนน้อย ๆ แล้วหันไปใช้เทคโนโลยีด้านการก่อสร้างให้มีประสิทธิภาพหรือการนําเอาวัสดุก่อสร้างสําเร็จรูปมาใช้ ก็เป็นอีกหนึ่งการเปลี่ยนแปลงในการเพิ่ม Productivity และ3.การเข้าถึงข้อมูลของผู้บริโภคที่หลากหลายและเข้าถึงได้หลายช่องทาง เป็นเรื่องที่ภาคธุรกิจต้องปรับตัวหาจุดแข็งขององค์กร พร้อมกับสร้างจุดขายให้เกิดการเชื่อมโยงระหว่างความต้องการของลูกค้ากับเทคโนโลยี
“ผมว่ากระแสการเปลี่ยนแปลงของโลกยุคดิจิทัล Big Data ,Social Network และอื่น ๆ ล้วนเป็นตัวเร่งให้ผู้ประกอบการธุรกิจรับสร้างบ้านต้องปรับตัวให้ทันและต้องปรับตัวอย่างรวดเร็วด้วย ซึ่งเชื่อว่าเทคโนโลยีจะเข้ามามีบทบาทหรือมีอิทธิพลต่อผู้ประกอบการเจ้าของธุรกิจที่จะต้องนํามาเป็นส่วนสําคัญในการปรับหรือกําหนดกลยุทธ์เพื่อพิชิตเป้าหมายสู่การเติบโตใหม่ในอนาคต” นายพิชิต กล่าวย้ําในตอนท้าย